|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **Odluke**  **o dopuni Odluke o osnivanju**  **Dječjeg gradskog vijeća Grada Koprivnice** | |
| **Grad Koprivnica**  **Upravni odjel za društvene djelatnosti** | |
| **Početak savjetovanja**  **13.03.2023.** | **Završetak savjetovanja:**  **11.04.2023.** |

**RAZLOG DONOŠENJA**

|  |
| --- |
| **I. Zakonska osnova**  Pravna osnova za donošenje ove Odluke sadržana je u odredbi članka 40. Statuta Grada Koprivnice prema kojem Gradsko vijeće donosi odluke i druge opće akte kojima se uređuju pitanja iz samoupravnog djelokruga Grada Koprivnice.  **II. Ocjena stanja i osnovna pitanja koja se uređuju aktom i objašnjenje pojedinih odredbi**  Ovom Odlukom o dopuni Odluke o osnivanju Dječjeg gradskog vijeća Grada Koprivnice u članku 17. dodaju se odredba o pravu na naknadu voditelju Dječjeg gradskog vijeća po svakoj održanoj sjednici. Uvođenjem ove naknade želi se dati priznanje i svojevrsna nagrada voditelju za dodatni angažman u zajednici vezan uz rad s djecom u pogledu poticanja i afirmacije prava djece na sudjelovanje i participaciju zagarantiranog Konvencijom UN-a o pravima djeteta. Također se regulira i pravo na troškove voditelju koji proizlaze iz službenih putovanja u zemlji i inozemstvu vezana uz rad Dječjeg gradskog vijeća.  **III. Potrebna sredstva za provedbu akta**  Sredstva za provedbu Odluke osigurana su u Proračunu Grada Koprivnice za 2023. godinu. |

Pozivamo predstavnike zainteresirane javnosti da najkasnije do 11.04.2023. godine dostave svoje komentare na Nacrt Odluke o dopuni Odluke o osnivanju Dječjeg gradskog vijeća Grada Koprivnice putem OBRASCA za savjetovanje na e-mail:[renata.stefec@koprivnica.hr](mailto:renata.stefec@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta Odluke.